AQSh senati KXDRga qarshi yangi sanksiyalar uchun ovoz berdi

AQSh senati Shimoliy Koreyaga qarshi yangi sanksiyalar uchun ovoz berdi. Bu haqda Reuters agentligi ma’lumotiga tayanib, “RBK” xabar beradi.

Cheklovchi choralar KXDR yadro dasturi, ballistik raketalarni uchirish uchun texnologiyalarni ishlab chiqarish va inson huquqlari bo‘yicha holat bilan bog‘liqdir. Bloomberg’ning ta’kidlashicha, choralar ushbu qonun buzilishlarga aloqador jismoniy shaxslar bilan bir qatorda kompaniyalar va chet el davlatlariga ham daxldor bo‘ladi.
Oq uy prezident ushbu qonun loyihasini imzolash-imzolamasligini hozircha ma’lum qilmadi. Agentlikning ta’kidlashicha, hujjatga veto qo‘yilishi to‘g‘risida ham xabar qilinmagan.